En skizofren mand så sig i maj sidste år sur på en kvindelig sygeplejerske ved Psykiatrien ved Region Nordjylland. Det fik ham til at sende truende sms'er til hende, hvori han blandt andet skrev, 'du har truet for sidste gang, ellers sprætter jeg dig op som en fisk' og 'jeg vil dræbe dig og din mand...'. Sygeplejersken anmeldte episoden, og i dag var den 37-årige mand fra Aalborg på anklagebænken ved Retten i Aalborg, hvor han stod tiltalt for at have udøvet vold eller trussel mod embedsmand. - Den tiltalte er skizofren og erkendte at have sendt sms'erne til sygeplejersken. Retten dømte ham til at modtage behandling på psykiatrisk afdeling med tilsyn af Kriminalforsorgen. Han modtog dommen, siger anklager ved Nordjyllands Politi, Anette Abildgaard. Der er ikke fastlagt nogen tidsramme på behandlingen, og det er Kriminalforsorgen sammen med overlægen, der kan bestemme om den 37-årige skal genindlægges.
Dødstrusler mod en sygplejerske og hendes mand, koster en 37-årig mand en behandlingsdom.